text: Boglånere skylder 1,5 millioner kroner
  01 november 2010 kl. 07.35
  Vi er ikke særlig gode til at få afleveret vores biblioteksbøger til tiden.
  Derfor mangler de syd- og sønderjyske biblioteker sammenlagt over 1,5 millioner kroner i bødekassen.
  Og det er vel at mærke kassen for de små bøder i størrelsesordenen fem til 200 kroner.
  - Det er træls, og det betyder at borgerne må vente længere tid på materialerne og at der bliver færre materialer at vælge imellem, siger bibliotekschef for Haderslev Kommunes Biblioteker, Per Månson.
  Hvis borgerne ikke har betalt bøderne inden for 2-3 måneder, ryger de til inkasso.
  